Alex Velea și Connect-R au îngropat securea războiului, după mai bine de un deceniu. Cei doi artiști s-au împăcat și au făcut declarații emoționante în fața publicului. Aflați în cadrul unui eveniment la Romexpo, care a avut loc în cursul zilei de ieri, cei doi artiști au cântat pe scenă și au făcut declarații neașteptate. Iată detaliile mai jos!
În cursul zilei de ieri, 23 mai, fanii s-au strâns în Romexpo pentru a lua parte la un eveniment unde artiștii au fost parte a unei „bătălii” muzicale. Au avut loc patru runde: „the cover”, „the takeover”, „the clash” și „the wildcard”. Pe lângă spectacol, fanii au fost martori și la un moment neașteptat. Și anume, Alex Velea și Connect-R s-au împăcat, după mai bine de un deceniu. Au avut un dialog cu totul emoționant pe scenă și s-au îmbrățișat, semn că securea războiului dintre cei doi a fost îngropată.
Alex Velea și Connect-R au stins conflictul, după mai bine de zece ani. În fața mulțimii, cei doi cântăreți s-au strâns în brațe și au lăsat trecutul în spate. Conflictul dintre cei doi s-a stins, iar artiștii au fost aplaudați îndelung de fani. Declarațiile emoționante nu au fost trecute cu vederea, Alex Velea spunând despre Connect-R că este „idolul unei generații”.
Ce a transmis Alex Velea: „Sunt foarte fericit. Îți mulțumesc că m-ai invitat în seara asta, îmi era dor să fiu alături de tine pe scenă, te iubesc rău de tot. Chiar dacă viața ne-a separat de multe ori, am luat-o pe căi diferite, mereu te-am iubit ca pe fratele meu mai mare și îți mulțumesc că ești fratele meu și ții la mine, știu cât de mult mă iubești. Te respect, te apreciez pentru tot ce ai făcut în viața asta. Și ce se întâmplă în seara asta e încă o dovadă că lumea te iubește și mai mult de atât, Dumnezeu te iubește. Connect-R e idolul unei generații. Ai făcut prea multe prostii în viața asta ca să mă supăr pe tine, să mor eu”.
Connect-R a reacționat imediat la cuvintele rostite de Alex Velea. Vă reamintim faptul că relația profesională dintre cei doi a intrat într-un declin din anul 2007. Atunci, ar fi avut loc discuții tensionate, iar colaborarea s-ar fi rupt din cauza drepturilor de autor (piesa „Dacă dragostea dispare”). La câțiva ani distanță, în 2013, a existat un moment în care artiștii au revenit la sentimente mai bune. Apoi, relația lor a început, din nou, să se distanțeze.
„În primul și primul rând, iubirea conține iertare. Eu te rog frumos să mă ierți pentru tot ce a fost vreodată în trecut. Timp de 5-6 ani probabil, cred că s-a desfășurat probabil în industria muzicală, și fără să o spun spre slava noastră, ci doar spre Slava Bunului Dumnezeu, am fost un fel de Ronaldo și Messi”, a spus și Connect-R, pe scenă, arată Wowbiz.
Sursă foto: capturi video YouTube